Á fund nefndarinnar komu Kristján Þór Júlíusson mennta - og menningarmálaráðherra , Björg Pétursdóttir frá mennta - og menningarmálaráðuneyti , Steinn Jóhannsson skólameistari Fjölbrautaskólans við Ármúla og Jón B. Stefansson skólameistari Tækniskólans . Gestir gerðu grein fyrir stöðu Fjölbrautaskólans við Ármúla og Tækniskólans og svöruðu spurningum nefndarmanna . Framsögumaður málsins , Pawel Bartoszek , kynnti drög að nefndaráliti . Málið var afgreitt frá nefndinni með samþykki Áslaugar Örnu Sigurbjörnsdóttur , Brynjars Níelssonar , Nichole Leigh Mosty , Pawels Bartoszek og Vilhjálms Árnasonar . Að nefndaráliti meiri hluta standa Áslaug Arna Sigurbjörnsdóttir , Brynjar Níelsson , Nichole Leigh Mosty , Pawel Bartoszek og Vilhjálmur Árnason . Eygló Harðardóttir , Iðunn Garðarsdóttir , Björn Leví Gunnarsson og Þórhildur Sunna Ævarsdóttir greiddu atkvæði gegn því að málið yrði afgreitt úr nefndinni . Þau lögðu fram eftirfarandi bókun : „ Fulltrúar minnihluta allsherjar - og menntamálanefndar mótmæla því að meirihluti allsherjar - og menntamálanefndar hafi afgreitt mál nr. 106 , verslun með áfengi og tóbak , út úr nefndinni á fundi 19. maí án þess að fyrir liggi umsagnir velferðar - og fjárlaganefnda , sem óskað hefur verið eftir . Auk þess hefur nefndinni ekki borist svar forsætisnefndar við beiðni um skýrslu frá Hagfræðistofnun um úttekt á þjóðhagslegum áhrifum breytinganna . Vegna þess hversu viðamiklar breytingatillögur meirihlutinn vill gera á frumvarpinu telur minnihlutinn að það sé nauðsynlegt að fá nýjar umsagnir við þeim tillögum . Ekki er hægt að afgreiða málið úr nefnd án nýrra umsagna . “ Minni hluti nefndarinnar boðaði sérálit . Pawel Bartoszek , framsögumaður málsins , lagði fram eftirfarandi bókun : Þær breytingartillögur sem lagðar eru til fela í sér að frumvarpið gengur mun skemur en lagt var til í upphafi . Allir geta áfram sent inn umsagnir , nú með hliðsjón af þeim breytingum sem lagðar eru til . Sé talin ástæða til að bregðast við þeim er ekkert því til fyrirstöðu að málið sé tekið inn til nefndar milli 2. og 3. umræðu .